**ΤΑΥΤΕΚΩ**

Γενική Διεύθυνση Υπηρεσιών

Αυτοτελές Τμήμα Ασφάλισης, Μητρώου

και Παροχών σε Χρήμα

 **ΤΟΜΕΑΣ ΤΑΑΠΤΠΓΑΕ**

 **Τμήμα Μητρώου**

**Τηλ.210-3606283 & 210-3623275**

**FAX: 210-3605545**

**Email:taapt.ag@tayteko.gr**

**Site: www.taapt.gr**

## ΑΣΦΑΛΙΣΗ ΠΑΙΔΙΩΝ

Για να ασφαλισθούν τα παιδιά των Άμεσα Ασφαλισμένων στον Τομέα, απαιτούνται τα παρακάτω δικαιολογητικά:

**Α. Αρχική Ασφάλιση**

1. **Αίτηση** (Του Άμεσα Ασφαλισμένου)

**ΑΜΚΑ**, του προς ασφάλιση τέκνου

1. **Το Βιβλιάριο Ασθενείας** (Του Άμεσα Ασφαλισμένου).
2. **Ληξιαρχική Πράξη Γέννησης** - **Βάπτισης** του παιδιού ή **Πιστοποιητικό Οικογενειακής Κατάστασης**.
3. **Μία πρόσφατη φωτογραφία (**τύπου ταυτότητος), **για τα άνω των 2 ετών**.
4. **Υπεύθυνη δήλωση του Ν. 1599/1986**, στην οποία ο Άμεσα Ασφαλισμένος δηλώνει: «Το παιδί μου *(όνομα-επώνυμο)……………………………* που γεννήθηκε στις..................... **ΔΕΝ ΕΙΝΑΙ ΣΗΜΕΡΑ ασφαλισμένο (ΟΥΤΕ ΥΠΗΡΞΕ** ασφαλισμένο από την ημερομηνία γέννησής του **ΜΕΧΡΙ ΚΑΙ ΣΗΜΕΡΑ)** σε άλλο Ασφαλιστικό Φορέα, είτε δικό του, είτε δικό μου, είτε της/του συζύγου μου. Είναι Άνεργο και Άγαμο, συγκατοικούμε και συντηρείται από εμένα. Αποδέχομαι χωρίς επιφύλαξη τον εφ’ άπαξ καταλογισμό σε βάρος μου κάθε δαπάνης υγείας που τυχόν καταβληθεί για το παιδί μου και αποδειχθεί ότι δεν εδικαιούτο την ασφαλιστική κάλυψη από τον Τομέα. Σε περίπτωση μεταβολής, που αίρει το δικαίωμα ασφάλισής του, όπως υπέρβαση των καθορισμένων ορίων ηλικίας (18,24 ή 26 έτη), ασφάλιση από τον άλλο Γονέα, ανάληψη Εργασίας, έναρξη Επιχειρηματικής/Eμπορικής ή Αγροτικής δραστηριότητας, Γάμος κλπ, θα προχωρήσω άμεσα στη διαγραφή του από τον Τομέα».
5. **Βεβαίωση** **απασφάλισης** από τον προηγούμενο Ασφαλιστικό Φορέα.(Εφόσον υπήρξε ασφαλισμένο, ως Προστατευόμενο Μέλος).
6. **α) Βεβαίωση** από τον προηγούμενο Ασφαλιστικό Φορέα του τέκνου, ότι «**ΔΕΝ ΕΧΕΙ ΔΙΚΑΙΩΜΑ ΠΑΡΟΧΩΝ**», εφ’ όσον είχε δική του ασφάλιση (από ίδιο δικαίωμα ή από Εργασία – Εμπορική Δραστηριότητα κ.λ.π.).

**β)** Διευκρινίζεται ότι, η ασφάλιση στον Τομέα πραγματοποιείται, μόνον όταν το δικαίωμα παροχών του αντίστοιχου Φορέα, προς το προς ασφάλιση τέκνο, έχει χρονικά εξαντληθεί και όχι όταν με πρωτοβουλία (αίτηση) του ίδιου του τέκνου, ζητείται να διακοπεί νωρίτερα η ασφάλισή του.

**8. Εκκαθαριστικό Σημείωμα Εφορίας**, του προς ασφάλιση τέκνου, του τελευταίου Οικονομικού έτους, εφ’ όσον αυτό κάνει δική του Φορολογική Δήλωση.

**Τα ανωτέρω ισχύουν για παιδιά ηλικίας έως 18 ετών (το 7α, 7β αφορά τα τέκνα, άνω των 18 ετών).**

Η ασφάλιση παιδιών άνω των 18 ετών, μπορεί να παραταθεί ή εγκριθεί, σύμφωνα με τις Καταστατικές Διατάξεις του Τομέα και την κείμενη Νομοθεσία, ως εξής:

**Β. Συνέχιση Ασφάλισης ΑΠΟ 18 ΕΩΣ 24 ΕΤΩΝ**

Για τα παιδιά ασφαλισμένων ηλικίας 18 έως 24 ετών, παρατείνεται ή εγκρίνεται η ασφάλιση τους εφόσον:

α) Σπουδάζουν (Προπτυχιακοί, Μεταπτυχιακοί και Διδακτορικοί Φοιτητές) σε Αναγνωρισμένες Ανώτατες ή Ανώτερες Σχολές (ΑΕΙ-ΤΕΙ) στην Ελλάδα, ή την Αλλοδαπή (σε Αναγνωρισμένα, Ισότιμα και Ομοταγή Ιδρύματα με τα Ελληνικά Ανώτατα Εκπαιδευτικά Ιδρύματα), καθώς και σε Αναγνωρισμένα Δημόσια ή Ιδιωτικά Ινστιτούτα Επαγγελματικής Κατάρτισης (ΙΕΚ), Ανώτερες Σχολές Δραματικής Τέχνης και Χορού που εποπτεύονται από το Υπουργείο Πολιτισμού και τα Δευτεροβάθμιας Εκπαίδευσης ΕΠΑΛ ή ΕΠΑΣ.

Οι Διδακτορικοί Φοιτητές προσκομίζουν Βεβαίωση Σπουδών, που να αναφέρει, ότι έχουν Υποχρεωτική παρακολούθηση μαθημάτων ή ότι είναι Φοιτητές Πλήρους και Συνεχούς Φοιτήσεως για ΔΙΔΑΚΤΟΡΙΚΟ.

Βεβαιώσεις από ΜΗ ΚΡΑΤΙΚΕΣ Σχολές Χορού ή Θεάτρου γίνονται δεκτές, εφόσον έχουν τη σφραγίδα από το Υπουργείο Πολιτισμού.

Για την ασφάλιση ή την συνέχιση της ασφάλισης τους, προσκομίζεται στον Τομέα ΚΑΘΕ ΧΡΟΝΟ ΒΕΒΑΙΩΣΗ ΣΠΟΥΔΩΝ για το τρέχον Ακαδημαϊκό Έτος.

Η Βεβαίωση Σπουδών κατατίθεται στο Τμήμα Μητρώου του Τομέα ή αποστέλλεται στο Fax 210 3605545 το αργότερο μέχρι 31.12 κάθε έτους.

ΒΕΒΑΙΩΣΕΙΣ ΣΠΟΥΔΩΝ ΚΑΙ ΤΙΤΛΟΙ ΣΠΟΥΔΩΝ ή ΠΤΥΧΙΑ ΠΟΥ ΕΧΟΥΝ ΕΚΔΟΘΕΙ ΑΠΟ ΑΛΛΟΔΑΠΟ ΠΑΝΕΠΙΣΤΗΜΙΟ (ΠΟΥ ΘΑ ΣΥΝΟΔΕΥΟΝΤΑΙ ΥΠΟΧΡΕΩΤΙΚΑ ΑΠΟ ΜΕΤΑΦΡΑΣΗ, ΑΠΟ ΔΙΚΗΓΟΡΟ ή ΜΕΤΑΦΡΑΣΤΙΚΗ ΥΠΗΡΕΣΙΑ ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ ή ΛΟΙΠΕΣ ΜΕΤΑΦΡΑΣΤΙΚΕΣ ΥΠΗΡΕΣΙΕΣ) ΥΠΟΒΑΛΛΟΝΤΑΙ ΣΕ ΕΥΚΡΙΝΗ ΦΩΤΟΑΝΤΙΓΡΑΦΑ, ΑΠΟ ΑΝΤΙΓΡΑΦΟ ΠΟΥ ΕΧΕΙ ΘΕΩΡΗΘΕΙ ΑΠΟ ΔΙΚΗΓΟΡΟ, εκτός και υποβληθεί το πρωτότυπο έγγραφο από την Αλλοδαπή.

Βεβαιώσεις Σπουδών από Κολλέγια, ΔΕΝ ΓΙΝΟΝΤΑΙ ΔΕΚΤΕΣ.

Για τα τέκνα που σπουδάζουν σε Κολλέγιο, υποβάλλεται Υπεύθυνη Δήλωση του Νόμου από τον Άμεσα Ασφαλισμένο, δηλώνοντας ότι: το τέκνο μου…………………..είναι Άνεργο και Άγαμο και σπουδάζει στο Κολλέγιο………………….

Με αυτή την Υπεύθυνη Δήλωση, δύνανται να παραμένουν στην ασφάλιση, ΜΟΝΟ μέχρι το 24ο έτος της ηλικίας του.

*Ενημερωτικά: τα Κολλέγια είναι Πάροχοι Υπηρεσιών, ΜΗ ΤΥΠΙΚΗΣ Μεταλυκειακής Εκπαίδευσης και Κατάρτισης, ΜΗ ΙΣΟΤΙΜΑ (με το Ελληνικό Πανεπιστήμιο) και ΔΕΝ ΑΝΑΓΝΩΡΙΖΟΝΤΑ,Ι ΩΣ ΠΡΟΣ ΤΟ ΑΚΑΔΗΜΑΪΚΟ ΜΕΡΟΣ ΤΩΝ ΣΠΟΥΔΩΝ ΠΟΥ ΠΑΡΕΧΟΥΝ, ΑΛΛΑ ΔΥΝΑΝΤΑΙ ΤΗΣ ΑΝΑΓΝΩΡΙΣΗΣ, ΜΟΝΟ ΓΙΑ ΤΗΝ ΕΠΑΓΓΕΛΜΑΤΙΚΗ ΙΣΟΔΥΝΑΜΙΑ ΤΙΤΛΟΥ ΑΝΩΤΑΤΗΣ ΕΚΠΑΙΔΕΥΣΗΣ ΤΟΥ ΕΛΛΗΝΙΚΟΥ ΣΥΣΤΗΜΑΤΟΣ.*

Μετά την ολοκλήρωση των σπουδών και την απόκτηση του Πτυχίου ή του Τίτλου Σπουδών, ο άμεσα ασφαλισμένος υποχρεούται να ενημερώσει άμεσα τον Τομέα, προσκομίζοντας στο Τμήμα Μητρώου το Πτυχίο ή τον Τίτλο Σπουδών. Για τη συνέχιση της ασφάλισης, εφόσον επιθυμείται, με δυνατότητα κάλυψης για δύο χρόνια μετά τη λήξη των σπουδών και όχι πέραν του 26ου έτους, προσκομίζεται και Κάρτα Ανεργίας ΟΑΕΔ, όπως παρακάτω αναφέρεται.

β) είναι Άνεργα.

 Για την ασφάλιση τους προσκομίζεται στον Τομέα η ΚΑΡΤΑ ΑΝΕΡΓΙΑΣ από τον ΟΑΕΔ η οποία ανανεώνεται Ανά Τρίμηνο, ενώ φωτοαντίγραφο της κατατίθεται στον Τομέα, Ανά Τρίμηνο.

γ) για τους Στρατευμένους προσκομίζονται: το Αντίγραφο Κατάταξης και στην συνέχεια το Αντίγραφο Απολυτηρίου Στρατού, μαζί με Βεβαίωση Σπουδών ή Κάρτα Ανεργίας ΟΑΕΔ.

Γ. Συνέχιση Ασφάλισης ΑΠΟ 24 ΕΩΣ 26 ΕΤΩΝ

Για τα παιδιά ασφαλισμένων ηλικίας 24 έως 26 ετών, παρατείνεται ή εγκρίνεται η ασφάλιση τους, σύμφωνα με τις Καταστατικές Διατάξεις του Τομέα και την κείμενη Νομοθεσία, εφ’ όσον:

* έληξαν οι σπουδές τους πριν τη συμπλήρωση του 24ου έτους της ηλικίας τους και καλύπτονται για 2 χρόνια, από τη λήψη του πτυχίου τους.
* συνεχίζουν τις σπουδές τους, οπότε προσκομίζεται στο Τμήμα Μητρώου κάθε έτος, Βεβαίωση Σπουδών για το τρέχον Ακαδημαϊκό έτος.
* Με την ολοκλήρωση των σπουδών, προσκομίζονται στο Τμήμα Μητρώου το Πτυχίο και Κάρτα Ανεργίας ΟΑΕΔ (Ανά Τρίμηνο).
* για τους Στρατευμένους, προσκομίζονται: αρχικά το Αντίγραφο Κατάταξης και στην συνέχεια το Αντίγραφο Απολυτηρίου Στρατού, μαζί με Βεβαίωση Σπουδών η Κάρτα Ανεργίας ΟΑΕΔ.

Δ. Σε περιπτώσεις τέκνων που εργαζόντουσαν απαιτείται:

* Βεβαίωση από τον προηγούμενο Ασφαλιστικό Φορέα του τέκνου ότι «ΔΕΝ ΕΧΕΙ ΔΙΚΑΙΩΜΑ ΠΑΡΟΧΩΝ».
* Η ασφάλιση στον Τομέα πραγματοποιείται μόνον όταν το δικαίωμα παροχών του αντίστοιχου Φορέα προς τον ασφαλισμένο του έχει χρονικά εξαντληθεί και όχι όταν με πρωτοβουλία (αίτηση) του ίδιου του Ασφαλισμένου, ζητείται να διακοπεί νωρίτερα η ασφάλισή του.

Ε. Τέκνα με αναπηρία 67%

Τα τέκνα Άμεσα Ασφαλισμένων τα οποία έχουν αναπηρία 67% και άνω, διατηρούν το δικαίωμα για λήψη παροχών ως μέλη οικογένειας, πέραν των καθορισμένων ορίων ηλικίας 18, 24, 26 ετών, έστω και αν εργάζονται ή απασχολούνται, είτε για βιοποριστικούς λόγους, είτε για λόγους εργασιοθεραπείας, ή απασχολησιοθεραπείας (επιλέγοντας τον Ασφαλιστικό Φορέα).

Η ανικανότητα των ανωτέρω κρίνεται από τις αρμόδιες Υγειονομικές Επιτροπές των ΚΕ.Π.Α.

**ΣΗΜΕΙΩΣΕΙΣ**

* **Όταν ο Άμεσα Ασφαλισμένος δεν παρίσταται στην ασφάλιση, ΑΠΑΙΤΕΙΤΑΙ θεώρηση του γνησίου της υπογραφής του, στην Αίτηση και στην Υ/Δ Ν.1599/1986.**
* **Η θεώρηση του γνησίου υπογραφής, μπορεί να γίνει από οποιαδήποτε Διοικητική Αρχή (Κ.Ε.Π., Αστυνομία, ΝΠΔΔ). Επίσης μπορεί να γίνει σε μία από τις Τράπεζες που συμμετέχουν στο Τομέα.**
* **Σύμφωνα με το αρ.1 Ν.4250 (ΦΕΚ 74/ΤΑ/26-3-2014) γίνονται πλέον αποδεκτά ΕΥΚΡΙΝΗ ΦΩΤΟΑΝΤΙΓΡΑΦΑ ΤΩΝ ΠΡΩΤΟΤΥΠΩΝ ΕΓΓΡΑΦΩΝ που απαιτούνται για την Ασφάλιση ή την Συνέχιση αυτής, για κάθε Προστατευόμενο Μέλος.**
* **Η ΑΠΑΣΦΑΛΙΣΗ και ΔΙΑΓΡΑΦΗ των προστατευομένων Μελών γίνεται με αποκλειστική ευθύνη του Άμεσα Ασφαλισμένου και ισχύει από την ημερομηνία κατάθεσης της σχετικής Αίτησης Απασφάλισης. Έτσι, σε κάθε περίπτωση μεταβολής Προστατευόμενου Μέλους (παιδιού) όπως, ασφάλισή του σε άλλο Ασφαλιστικό Φορέα, ανάληψη Εργασίας, έναρξη Επιχειρηματικής/Εμπορικής ή Αγροτικής δραστηριότητας, Γάμος ή υπέρβαση των Ανωτέρω Ορίων Ηλικίας, πρέπει να ενημερώνεται άμεσα ο Τομέας, για να αφαιρείται το τέκνο από το Βιβλιάριο Ασθενείας και για να ενημερώνει σχετικά και την Τράπεζα του ΕΝ ΕΝΕΡΓΕΙΑ ΑΣΦΑΛΙΣΜΕΝΟΥ, για την διακοπή της αναλογούσας εισφοράς.**
* **Η παρακράτηση καθώς και η χρήση του Βιβλιαρίου Ασθενείας για Προστατευόμενο Μέλος, που ΔΕΝ ΔΙΚΑΙΟΥΤΑΙ ΠΛΕΟΝ ΤΗΣ ΑΣΦΑΛΙΣΗΣ, για παροχές σε Χρήμα / ΤΑΥΤΕΚΩ και παροχές σε Είδος / ΕΟΠΥΥ, ΑΠΟΤΕΛΕΙ ΠΡΑΞΗ ΠΑΡΑΝΟΜΗ ΚΑΙ ΔΙΩΚΕΤΑΙ ΠΟΙΝΙΚΑ. Ο Τομέας επιφυλάσσεται ρητά κάθε δικαιώματός του, Αστικής ή Ποινικής Φύσεως.**